የአገሪቱ  ኢኮኖሚ  ፈጣን ዕድገት ማስመዝገቡን እንደሚቀጥል  ጠቅላይ ሚኒስትር ኃይለማርያም ደሳለኝ ተናገሩ
 የአገሪቱ  ኢኮኖሚ  ከተያዘለት  ዕቅድ በመጠን የተወሰነ ቅናሽ በማሳየት በዘንድሮ የበጀት ዓመትም  ፈጣን   ዕድገት  ያስመዘግባል  ተብሎ እንደሚጠበቅ  የኤፌዴሪ  ጠቅላይ  ሚኒስትር ኃይለማርያም ደሳለኝ ገለጹ ።ጠቅላይ  ሚንስትር ኃይለማርያም ደሳለኝ  በዛሬው ዕለት  የዘንድሮ የበጀት ዓመት የግማሽ ዓመት  የሥራ  ዕቅድ አፈጻጻምን አስመልከተው ለህዝብ ተወካዮች ምክር ቤት ሪፖርት ባቀረቡበት ወቅት እንደገለጹት  የ11  በመቶ   ዕድገት እንዲያስመዘግብ ግብ የተቀመጠለት የአገሪቱ ኢኮኖሚ  በኢልኒኖ ተጽዕኖ ምክንያት የግብርና ምርቶች ላይ ቅናሽ በመታየቱ የተወሰነ  ቀናሽ  ያሳያል ተብሎ እንደሚገመት ተናግረዋል ።የግብርና ምርቶች ላይ ቅናሽ የተያየ ቢሆንም በዘንድሮ የበጀት ዓመት የግማሽ ዓመት አፈጻጻም በኮንስትራክሽን፣ የውጭ ቀጥታ ኢንቨስትመንት፣ የአገር ውስጥ ኢንቨስትመንትና  በማኑፋክቸሪንግ ዘርፎች የማይናቁ ውጤቶች በመመዝገባቸው ለኢኮኖሚ ዕድገቱ አስተዋጽኦ እያደረገ መሆኑን ጠቅላይ ሚንስትሩ አመልክተዋል ።እንደ ጠቅላይ ሚንስትሩ ማብራሪያ በግማሽ ዓመቱ በአገሪቱ በግንባታ ላይ ያሉት የኢንቨስትመንት  ፕሮጀክቶች  ከዓምናው ተመሳሳይ ወቅት ጋር ሲነጻጻሩ  በሦስት እጥፍ በማደጋቸው ለጠቅላላ  ኢኮኖሚ ዕድገት የራሳቸውን ሚና ይጫወታሉ ።  በግማሽ ዓመቱ  የአገሪቱ  የግለሰቦች  ፍጆታ መጠን  ከታሰበው  ቅናሽ ማሳየቱንና  ጠቅላይ ሚኒስትሩ ጠቁመዋል ።መንግሥት  ለኢኮኖሚው  ዕደገት ቀጣይነት እንዲኖረው ለማስቻል  በመፍትሔ አቅጣጫነት ከያዛቸው መካካል በአሁኑ ወቅት በመልካም ሁኔታ ላይ የሚገኘውን የበልግና ቀጣይ የክረምት ወቅትን በመረጃ ላይ በተደገፈ ሁኔታ  የተሻለ  የግብርና ውጤት እንዲገኝ በመሥራት መሆኑን ጠቅላይ ሚኒስትሩ አስረድተዋል ። በኢንዱስትሪ ዘርፍም አምራች ኢንዱስትሪዎችን አቅም ይበልጥ በማሳደግ   እየተገነቡ የሚገኙ  የኢንዱስትሪ ፓርኮችን በፍጥነት በማጠናቀቅና ወደ ምርት እንዲገቡ በማስቻል ተጨማሪ ርብርብ ማድረግ እንደሚያስፈልግም ጠቅላይ ሚኒስትሩ ገልጸዋል ።ከ2007 ዓም የበልግና መየዋጋ ንረት ምጣኔበአገሪቱ በግማሽ ዓመት ውስጥ የሸቀጦች ዋጋ ንረት ተረጋግቶ የቆየ መሆኑን  የጠቀሱት ጠቅላይ ሚንስትር ኃይለማርያም  የዋጋ ንረቱ  የነጠላ አሃዝ ሲያዝመዘግብ ቆይቶ  በታህሳስ ወር ብቻ  10 በጥብ 1 በመቶ ማሳያቱን ተናግረዋል ።  ምግብ ነክ ያልሆኑ  ሸቀጦች  በአንጻሩ የዋጋ ንረት እንዳላሳዩ ለምክር ቤቱ ያስረዱት ጠቅላይ ሚንስትሩ መንግሥት በአገሪቱ የኤልኒኖን ተጽዕኖን  ለመከላከልና የዋጋ ንረትን ለመቆጣጣር  ከፍተኛ  መጠን ያለው የስንዴ ምርትን ወደ አገር ውስጥ እያስገባ ይገኛል ። ህብረተሰቡ  ለዋጋ ንረት መረጋጋት የበኩሉን አስተዋጽኦ እንዲያበረክት ጠቅላይ ሚኒስትሩ  ጠይቀዋል ።የግማሽ  ዓመቱ አፈጻጻም ከወጪ ንግድ የተገኘው ገቢ ከዕቅዱ አንጻር ሲታይ አነስኛ መሆኑን  የተናገሩት  ጠቅላይ ሚንስትሩ ። አገሪቱ  ከወጪ ንግድ ከምታገኘው ገቢ ውስጥ  ከ 75 በመቶ በላይ የሚሆነው ከግብር ምርቶች የሚገኝ መሆኑን የገለጹት ጠቅላይ ሚኒስትሩ  በ6 ወር የወጪ ንግድ አፈጻጻም  ከፍ ያለ መጠን ያለው  የቡናና ሰሊጥ ምርት ወደ ውጭ ቢላክም  በዓለም ዋጋ  መቀነስና በዓለም ኢኮኖሚ መቀዛቀዝ ምክንያት የተገኘው ገቢ ከተጠበቀው በታች ነው ብለዋል ።የአገሪቱ  የወጪና ገቢ ንግድ ሚዛኑ ክፍተት እያሳየ መሆኑንና ከወጪ ንግዱ የሚገኘው ገቢ  16 በመቶ ብቻ የሚሆነውን የገቢ ንግድ የሚሸፍን በመሆኑ አሳሳቢ መሆኑን ጠቅላይ ሚኒስትሩ ጠቁመዋል ።መንግሥት በግማሽ ዓመቱ አግባቡ የግብር አሰባሰብ እንዲካሄድ በማድረጉ 65 ነጥብ1 ቢሊዮን ብር  ግብር መሰብሰቡንና ከአምናው ተመሳሳይ ወቅት ጋር ሲነጻጻር ገቢው በ10ነጥብ 8 በመቶ ማደጉንና  ከዓመቱ ለማግኘት ከታቀደው ገቢ 47 በመቶ ተገኝቷል ። በቀሩት  ወራት የታክስ አሰባሰብ ሪፎርሞችን በማጠናከር የተሻለ የግብር አሰባሰብ አፈጻጻምን  ለማስመዝገብ ጥረቶች እንደሚደረጉ ጠቅላይ ሚኒስትሩ አስገንዝበዋል ።የአገር ውስጥ  ቁጠባን ለማሳደግ የተለያዩ ህብረተሰቡን ያሳተፈ የቁጠባ ስልቶች ተግባራዊ  ተደርገዋል ያሉት ጠቅላይ ሚንስትር ኃይለማርያም  በዘንድሮ ዓመት መጨረሻ ላይ የአገር ውስጥ  አጠቃላይ የቁጠባ መጠንን ከ 22 በመቶ በላይ  ለማድረስ  እንቅስቃሴዎች እየተካሄዱ ነው ።በኢል ኒኖ ምክንያት የተከሰተውን ድርቅ ለመቋቋም መንግሥት እስካሁን 8 ቢሊዮን ብር ያህል ገንዘብ  በመመደብ በመላ አገሪቱ ለድርቅ ተጋላጭ  ለሆኑ ወገኖችን የእህልና የአልሚ ምግብ እንዲሁም  የመጠጥ ውሃ ድጋፍ  ሲያደርግ መቆየቱን ያብራሩት ጠቅላይ ሚኒስትር ኃይለማርያም የተለያዩ ህብረተሰብ ክፍሎች የግል ባላሃብቶች ለድርቁ ተጎጂዎች ድጋፍ ያደረጉ መሆኑንና መንግሥትም በቀጣይነት  ድርቁን  በዘላቂነት ለመከላከል የሚያደረግውን ርብርብ አጠናክሮ ይቀጥላል ብለዋል ።በአገሪቱ ፍትሃዊ በሆነ መልኩ በመላ አገሪቱ የመንገድ ግንባታ ለማከናወን በታቀደው መሠረት በግማሽ ዓመት ውስጥ የ8ሺ ኪሎሜትር መንገድ ግንባታ ፣ ማሻሻልና ጥገና ሥራዎች መከናወናቸውን የጠቀሱት ጠቅላይ ሚንስትሩ በተለይ በመንገድ  ግንባታ ሥራው ኢትዮጵያን ከሌሎች የጎረቤት አገራት ጋር የሚያገናኙና በኢኮኖሚ የሚያስተሳስሩ መንገዶችን በመግባት  የንግድ ግንኙነትቶችን ለማሻሻል ተችሏል ። የአገር በቀል የመንገድ ኮንትራክተሮችና አማካሪዎችን አቅም  የመገንባትና የማብቃት ሥራዎችን ሲከናወኑ መቆየታቸውን ጠቅላይ ሚኒሰትር አያይዘው ገልጸዋል ።ከአዲስ አበባ-መኢሶ -ጅቡቲ የባቡር መሥመር ግንባታ 93  በመቶ ግንባታው  መጠናቀቁን  ለምክር ቤቱ የገለጹት ጠቅላይ ሚኒስትሩ  በነዳጅ  ዕቃዎችን የሚያመላልሱት ባቡሮች ቀድመው  ወደ ሥራ እንደሚገቡ ተናግረዋል ።የታላቁ ህሳሴ ግድብን  የግንባታ ፕሮጀክትን አስመልክተው  ጠቅላይ ሚኒስትሩ በሠጡት ማብራሪያ  50  በቶ የሚሆነው የግንባታ ሥራው  እስካሁን መጠናቀቁንና ከየትኛውም የአገሪቱ  ሜጋ ፕሮጀክት በበለጠ ሁኔታ በተጋጋለ  የህዝብ ተሳትፎ ግንባታው እየተፋጠነ ይገኛል  ብለዋል ።የግልገል ጊቤ ሦስት የኤሌክትሪክ ኃይል ማመንጫ ፕሮጀክት በአሁኑ ወቅት  540 ሜጋ ዋት እያመነጨ እንደሚገኝ የጠቆሙት ጠቅላይ ሚንሰትሩ ፕሮጀክቱ  በሙሉአቅሙ ማመንጨት ሲጀምር  አሁን ያለውን የኃይል  መቆራረጥ  የመፍታት አቅም አለው ።   አገሪቱም  2ሺ 200 ሜጋዋት ኃይል  የሚያመነጭ   አዲስ የኤሌክትሪክ ኃይል  ማመንጫ  ለመገንባት ዕቅድ  ተይዞ ዝግጅቶች እየተጠናቀቁ እንደሚገኙ ጠቅላይ ሚንስትሩ አያይዘው ገልጸዋል ።